Il-Kanċillier Angela Merkel ħabbret li l-laqgħa ta’ livell għoli fir-Russja f’Ġunju tħassret “sakemm ir-Russja tbiddel ir-rotta” wara li għaqqdet magħha lill-Krimea. Il-Grupp tas-Sebgħa (G7) – magħmul mill-Istati Uniti, Franza, l-Ġermanja, l-Ingilterra, l-Italja, l-Ġappun u l-Kanada – kellhom jiltaqgħu f’Sochi, ir-Russja għas-summit tal-hekk imsejjaħ Grupp tat-Tmienja (G8). Merkel qalet li waqt li ma kienx hemm ambjent politiku tajjeb, il-Grupp ta’ Tmienja la jeżiti bħala summit u anqas bħala format. Il-Ministru għall-Affarijiet Barranin Russu Sereig Lavrov (lemin) qal li mhux se taqa’ d-dinja jekk il-pajjiżi allejati kellhom ikeċċu lir-Russja mill-G8. L-istqarrija għamilha wara taħdidiet mas-Segretarju tal-Istat Amerikan John Kerry u l-Ministru proviżorju għall-Affarijet Barranin tal-Ukrajna Andriy Deshchystsya. Sadanittant, il-qawwiet  Russi fil-Krimea ħadu taħt idejhom bastiment Ukren, il-Konstantin Olshansky, wieħed miż-żewġ bastiimenti li jtajjru l-bandiera Ukrena. Qabel, l-Ukrajna tilfet il-kontroll tal-bażi navali f’Feodosia – l-aħħar bażi military Ukrena fir-reġjun – hekk kif ir-Russja kompliet tieħu taħt idejha l-assi military Ukreni.